钦定古今图书集成/明伦汇编/交谊典/第003卷 > 朱子仪礼经传通解 > 《士相见义》
## 钦定古今图书集成/明伦汇编/交谊典/第003卷 > 朱子仪礼经传通解 > 《士相见义》

自天子至于庶人，皆有挚。挚者，致也，所以致其志也。
“天子之挚鬯，诸侯玉，卿羔，大夫雁，士雉。”鬯也者，言德
之远闻也。玉也者，言一度不易也；羔也者，言柔而有
礼也；雁也者，言进退知时也；雉也者，言死其节也。故
天子以远德为志，诸侯以一度为志，卿以有礼为志，
大夫以进退为志，士以死节为志。明乎志之义，而天
下治矣。故执斯挚者，致志者也。君之挚以事神，臣之
挚以养人。唯君受挚者，唯君受养也。非其君则辞挚，
不敢当养也。古者非其君不仕，非其师不学，非其人

惟小人无耻者能之。君子可见也，不“可屈也；可亲也，
不可狎也；可远也，不可疏也。”宾至门，主人三辞；见宾
称摰，主人三辞挚，所以致尊严也。大夫以礼相接，士
以礼相谕，庶人以礼相问，然而争夺兴于末者，未之
有也。人苟悦而相若者，末必争；苟简而相亲者，末必
怨。是故士相见礼者，人道之大也，所以使人重其身
而毋迩于辱也，所以使人慎其交而无迩于祸也。唯
仕于君者，召而往，未仕而见于君者，冠而奠挚。在邦
曰“市井之臣”，在野曰草莽之臣，君虽召，不往也。是故
虽有南面之贵，千乘之富，士之所以结者，礼义而已
矣，利不足称焉。刑罚行于国，所诛者好利之人，未有
好利而其俗不乱者也。无介而相见，君以为谄。故诸
侯大国九介，次国七介，小国五介。〈刘敞补七〉